בס"ד כ"ז ניסן תשפ"ג תשובה הראשון לציון הרב יצחק ניסים (שהיה רב ראשי במשך 17 שנה עד שנת תשל"ג) כתב שכל מנהגי האבלות בטלים ביום העצמאות. והוא נסמך בדבריו על הפרי חדש והרדב"ז. והביא ראיה מרבנו חיים פלאג'י (מועד לכל חי סימן ו) שהתיר להתגלח בח' באייר ובי"א באייר בגלל נס שאירע להם באותם ימים. נראה שהוא יחיד שמקל בעניין, ואפילו הרב עוזיאל הראשון לציון שקדם לרב, לא הקל בזה. וכמובן הרבנים הראשיים שהיו אחריו לא הקלו בדבר: הרב עובדיה, הרב אליהו, הרב עמר, הרב יצחק ועוד.    ידועה דעת הרב צבי יהודה בישיבת מרכז הרב שהיה גוער בבחורים שלא היו רגילים להתגלח לכבוד יום העצמאות, ואמר עליהם את הפסוק: "הכרת פניהם ענתה בם" – שרואים שהם לא שמחים ומודים לה' ביום הזה. בעקבות המתירים הללו, ראיתי פוסקים שכותבים להקל בגילוח לקראת החג, שבולט עניין האבלות במיוחד למי שרגיל להתגלח. ובתספורת הקלו ביום העצמאות עצמו – ולא לפני – שהשמחה מבטלת את עניין האבלות. (כמובן שיום העצמאות לא מבטל אבלות שבעה ולא שלושים כמו חנוכה שאינו מבטל ואין להתגלח לאבל הנמצא בתוך שלושים). להלכה – נראה שכל אחד יעשה לפי מנהג רבותיו, המפורטים בתשובה זו.